TEMPO SEMANAL: Audit Deloitte Deteta Naksalak Barak Iha MDS\nKopia pajina daruak husi\nrelatoriu deloit ba MDS\nTempo Semanal iha edisaun semana ne'e sei publika kona ba naksalak iha ezekusaun orsamentu iha Ministeitru Defesa no Seguranca.\nIha edisaun numeru 40 tinan VI - 2012 jornal ne'e sei deskreve kona ba relatoriu audit husi Deloitte nian ne'ebe jornal ne'e konsege obtein kopia ida, liu husi dalan "Leak."\n"Kontente tebes bele hetan asesu ba dokumentus ne'ebe maka subar husi publiku ninia matan," dehan Diretor Tempo Semanal.\nIha relatoriu ne'e hatudu momos katak ministeiru ne'ebe tutela husi Primeiru Ministru ne'e hamosu kazu lubun ida ne'ebe halakon osan lubun bo'ot ruma.\nTuir fontes jornal ne'e iha Ministeiru Defesa no Seguranca katak naksalak sira ne'e mosu tan ba hahalok single source no violasaun ba lei aprovizionamentu ninian.\nIha relatoriu refere mos hakerek momos kona ba kazu selu multa ho osan funan ba kompnaia Lifese Engineering husi Sydney ne'ebe tuir informasaun husi parte Defesa alega katak iha mos husi eis asesora Ministra Financas ninian iha projeitu refere hafoin Banku Mundial hakotu kontratu ba asesora refere.\nHakarak hatene klean husi osan hira maka gasta saugate ba kompania sira favor ida lee jornal tempo Semanal aban.\nPosted by TEMPO SEMANAL at 22:00